Koskâ-Afrik täsiväldi

Koskâ-Afrik täsiväldi (sangokielân: Ködörösêse tî Bêafrîka; ) ađai Koskâ-Afrik lii staatâ Afrikist. Ton uáivikaavpug já stuárráámus kaavpug lii Bangui.

 Eennâmtiätu 
Koskâ-Afrik täsivääldi vijđodâh lii 622 984 km², mast 0 km² lii čääci. Vijđoduv mield Koskâ-Afrik täsiväldi lii maailm 47. stuárráámus staatâ.

 Sajadâh já rääjih 
Koskâ-Afrik täsiväldi lii staatâ Koskâ-Afrikist. Ton ránnjáenâmeh láá Tšad tavveen, Sudan já Maadâ-Sudan tavveen já nuorttân, Kongo demokraatlâš täsiväldi já Kongo täsiväldi mäddin sehe Kamerun viestârist. Koskâ-Afrik täsivääldist staatârääjih láá ohtsis 5 920 km. Kuhemus rääji lii rääji Kongo demokraatlijn täsivaldijn, mii lii 1 747 km. Uánihumos rääji vist lii 174 km rääji Sudanáin.
 Ránnjástaatâ  Rääji kukkodâh  Kárttá Kamerun   km 300px Kongo demokraatlâš täsiväldi   km Kongo täsiväldi  km Maadâ-Sudan   km Sudan   km Tšad   km

 Morfologia 

Koskâ-Afrik täsivääldi alemus saje lii Mont Ngaoui (1 410 m). Ton vyeligumos saje vist lii Ubangi-nommâsâš juuhâ (335 m).

 Šoŋŋâdâh 
Ko saahâ lii šoŋŋâduvâst, te Koskâ-Afrik täsivääldi puáhtá jyehiđ kyevti uásán. Taveuásist lii ohtâ arvepaje jyehi ive vyesimáánust čohčâmáánun. Arvepaje ääigi arva suulân 875–1 000 mm. Mudoi šoŋŋâdâh lii uáli koškes. Maadâuásist vuod šoŋŋâdâh lii trooppisub. Tobbeen koške paje pištá tuše kyehti mánuppaje (juovlâmáánu já uđđâivemáánu),Central African Republic - Weather Čujottum 14.10.2021 (eŋgâlâskielân) já koskâmiärálávt arva 1 500–2 000 mm jyehi ive. Ive koskâliegâsvuotâ lii mäddin 23 °C já tavveen 26 °C. Tavveen liegâsvuotâ mulsâšud kuittâg eenâb ko mäddin.

 Biodiversiteet 
Koskâ-Afrik täsiväldi lii Afrik saavaankuávlust, mut šadolâšvuotâ mulsâšud ennuv tavveen máádás. Tavveen iä lah muorah. Mäddin vuod lii trooppisâš arvemecci.

 Haldâttâh já politiik 

 Kuávlulâš jyehim 

Juovlâmáánu 10. peeivi 2020 rääjist Koskâ-Afrik täsiväldi lii juohhum 20 prefektuurân. Toi lasseen lii uáivikaavpug Bangui, mii lii autonomisâš kieldâ.

 Viehâdâh 
 Ässeeloho 

 Kielah 

Koskâ-Afrik täsiväldi lii maaŋgâkielâlâš eennâm. Ethnologue mield tobbeen láá 72 ellee kiellâd.Ethnologue – Middle Africa Čujottum 14.10.2021 (eŋgâlâskielân) Staatâ virgáliih kielah láá ranskakielâ já sangokielâ.

 Kulttuur 

 Valastâllâm 
Koskâ-Afrik täsiväldi uásálistij Olympialáid vuossâmuu keerdi ive 1968 já lii uásálistám jyehi tove ive 1984 rääjist, mut tot ij lah vala vuáittám oovtâgin miitaal.Central African Republic (CAF) at the Olympics Čujottum 15.10.2021 (eŋgâlâskielân)

 Fáádást eres soojijn 

 Käldeeh 

*